laion/Wikipedia-Exotic huggingface dataset:
תרזה מרינובה

תרזה מונצ'בה מרינובה (בבולגרית: Тереза Мончева Маринова; נולדה ב-5 בספטמבר 1973) היא אתלטית בולגריה בעבר. היא אלופה אולימפית, אלופת העולם באולם, אלופת אירופה באולם ושיאנית העולם לנוער (הנוכחית 2012) בקפיצה משולשת. מרינובה נולדה בפלבן. באליפות העולם באתלטיקה לנוער שנערכה בסידני, אוסטרליה ב-25 באוגוסט 1996 זכתה מרינובה במדליית זהב בקפיצה משולשת בשיא עולם חדש לנוער של 14.62 מטר (השיא הנוכחי 2012). באליפות העולם באתלטיקה שנערכה באתונה, יוון בשנת 1997 סיימה מרינובה במקום שישי בקפיצה משולשת בתוצאה של 14.34 מטר. באליפות אירופה באתלטיקה שנערכה בבודפשט, הונגריה בשנת 1998 זכתה מרינובה במדליית ארד בקפיצה משולשת בתוצאה של 14.50 מטר. באולימפיאדת סידני (2000), זכתה מרינובה במדליית זהב בקפיצה משולשת בשיא אישי חדש של 15.20 מטר, לפני טטיאנה לבדייבה מרוסיה (15.00 מטר) ואולנה גובורובה מאוקראינה (14.96 מטר). באליפות העולם באולם שנערכה בליסבון, פורטוגל במרץ 2001 זכתה מרינובה במדליית זהב בקפיצה משולשת בשיא אישי חדש של 14.91 מטר, לפני טטיאנה לבדייבה (14.85 מטר) ושיומב הארד מארצות הברית (14.19 מטר). באליפות העולם באתלטיקה שנערכה באדמונטון, קנדה אותה שנה היא זכתה במדליית ארד בקפיצה משולשת בתוצאה של 14.58 מטר, אחרי לבדייבה שקבעה את תוצאה השנה בעולם (15.25 מטר) ופרנסואז מבנגו אטון מקמרון (14.60 מטר). באליפות אירופה באולם שנערכה בווינה, אוסטריה במרץ 2002 זכתה מרינובה במדליית זהב בקפיצה משולשת בתוצאה של 14.81 מטר. באליפות אירופה שנערכה בגטבורג, שוודיה בשנת 2006 סיימה מרינובה במקום שישי בקפיצה משולשת בתוצאה של 14.20 מטר. מרינובה פרשה מספורט תחרותי בשנת 2008 זמן קצר לפני אולימפיאדת בייג'ינג. אביה של מרינובה, מונצ'ו היה שיאן בולגריה בריצת 800 מטר ועדיין מחזיק בשיא בולגריה בריצת מייל. אחיה, טסבטומיר, אף הוא אתלט מצטיין, בריצת 400 מטר. ב-17 בפברואר 2011 נולדה בתה הבכורה, דרינה. בשנת 2000 זכתה מרינובה בתואר ספורטאי השנה בבולגריה. באצטדיון: ריצת 100 מטר: 11.7 שניות (1996) קפיצה לרוחק: 6.46 מטר (2000) קפיצה משולשת: 15.20 מטר (2000) באולם: קפיצה לרוחק: 6.53 מטר (2002) קפיצה משולשת: 14.91 מטר (2001) תרזה מרינובה, באתר הוועד האולימפי הבין-לאומי תרזה מרינובה, באתר olympedia.org תרזה מרינובה, באתר התאחדות האתלטיקה הבין-לאומית תרזה מרינובה, באתר Track and Field (נשים)
לאסלו קובר

לאסלו קובר (בהונגרית: László Kövér; נולד ב-29 בדצמבר 1959) הוא פוליטיקאי הונגרי ממייסדי מפלגת פידס שכיהן כיו"ר המפלגה בשנים (2000–2001) וכשר לשירותים מיוחדים בממשלתו הראשונה של ויקטור אורבן (1998–2000). מאז 2010 הוא מכהן כנשיא האספה הלאומית של הונגריה. הוא בוגר הפקולטה למשפטים ומינהל באוניברסיטת אטווש לוראנד. משנת 1984 עסק בהוראת מקצועות המשפט. בשנת 1986 עבד במשך מספר חודשים במכון למדעי החברה של הוועד המרכזי של מפלגת הפועלים הסוציאליסטית ההונגרית. בסוף שנות ה-80 קיבל מלגה מקרן ג'ורג' סורוס. בשנת 1988 הוא היה אחד החברים המייסדים של איחוד הדמוקרטים הצעירים (פידס). בשנת 1990 נבחר לראשונה לאספה הלאומית מטעם מפלגתו. הוא שב ונבחר לאספה בבחירות בשנים 1994, 1998, 2002, 2006, 2010, 2014, 2018 ו-2023. בשנים 1998–2000 כיהן בממשלתו של ויקטור אורבן כשר לשירותים מיוחדים. בשנים 2000–2001 היה יושב הראש בפועל של פידס. לאחר ניצחונה של פידס בבחירות לפרלמנט בשנת 2010, הוא נבחר לנשיא האספה הלאומית. באפריל 2012, בעקבות התפטרותו של נשיא הונגריה פאל שמיט, קובר החזיק בתפקיד נשיא המדינה בפועל, עד להשבעתו של הנשיא החדש יאנוש אדר במאי 2012. אתר האינטרנט הרשמי של לאסלו קובר (בהונגרית) מדיה וקבצים בנושא לאסלו קובר בוויקישיתוף לאסלו קובר, במסד הנתונים הקולנועיים IMDb (באנגלית)
Last Day of Summer

Last Day of Summer הוא מיקסטייפ הבכורה של הזמרת האמריקאית סאמר ווקר. האלבום מורכב מ-12 רצועות, המציגות את הרבגוניות של ווקר כזמרת-יוצרת וכמוזיקאית. הפרויקט מתואר כסיכום מקיף של היכולות של ווקר. הוא כולל שירי R&B כמו "CPR" ו-"Girls Need Love" אבל כולל גם בלדות מקסימות ומלאות נשמה כמו "Baby" ו-"Just Like Me". השירים האחרונים הללו מושווים לסאונד של אמנים כמו איימי ויינהאוס ולאון ברידג'ס, מה שמרמז על קשת מוזיקלית רחבה. האלבום זכה לשבחים על חקר נושאים שונים, כולל מיניות ועצמאות. מידע על האלבום Last Day of Summer באתר MusicBrainz Summer Walker Officially Arrives With "Last Day Of Summer" Project, www.hotnewhiphop.com, ‏2018-10-20 (באנגלית) Billboard 200, Billboard, ‏3 בנובמבר 2018 (באנגלית אמריקאית) Top R&B/Hip-Hop Albums, Billboard, ‏3 בנובמבר 2018 (באנגלית אמריקאית) Billboard 200 Albums, Billboard, ‏2019 (באנגלית אמריקאית)
אוטומציה אדפטיבית

אוֹטוֹמַצְיָה אָדַפְּטִיבִית (באנגלית: Adaptive Automation) - היא אחד מהיישומים של גישות הנוירוארגונומיה והפסיכופיזיולוגיה, אשר מתייחס למערכת אדם-מכונה אשר עושה שימוש במדידה בזמן אמת של מצבו הקוגניטיבי של המשתמש האנושי, על מנת לבצע התאמות במערכת וכך לשפר את הביצועים הכוללים (של היחידה אדם-מערכת). על פי חוק ירקיז-דודסון התפקוד משתפר ככל שעולה רמת החרדה, עד לסף מסוים שבו החרדה מאוד גבוהה ומובילה לירידה בתפקוד. כלומר, יש רמת עוררות שהיא אופטימלית עבור תפקוד (למשל לחץ שמוביל לעשיית פעולות ביעילות) - אבל אם רמת החרדה גבוהה מידי, היכולת לבצע יורדת בהדרגה ובהתאמה. אוטומציה אדפטיבית בתחום העוררות (לעיתים נעשה שימוש במושגים קרובים, כגון עומס עבודה או דחק) עושה שימוש בחוק ירקיז-דודסון וחותרת לבצע שינויים במערכת בזמן אמת על מנת להשפיע על רמת העוררות של המשתמש כך שתישמר ברמה אופטימלית וכך להגיע ליעילות מרבית. אוטומציה אדפטיבית נשענת על יכולת מדידת מצבו הקוגניטיבי של המשתמש בזמן אמת. המדידה נעשית על פי מדדים פיזיולוגיים או התנהגותיים ומסתמכת על מסווגים בזמן אמת, אשר מתרגמים את המדידה הגולמית לכדי מצב קוגניטיבי של המשתמש. אתגרים מרכזיים בתחום המדידה הם פולשנות מזערית וסנכרון. פולשנות מזערית היא השאיפה לצמצם ככל הניתן את ההפרעה של אופן המדידה למשתמש, אשר עלולה לנבוע מהממשק אל אמצעי מדידה (אלקטרודות, צמידים, משקפיים ועוד) ומתהליכי כיול מקדימים, אשר דורשים מהמשתמש תשומת לב וזמן. סנכרון מתייחס לצורך לשייך את השינוי הנצפה במדידה הפיזיולוגית או ההתנהגותית אל אירועים מערכתיים (מה קרה במערכת כאשר נמדד שינוי במצב המשתמש). מערכת אדפטיבית משנה את מצבה בהתאם למצב המשתמש. כאשר מצבו הקוגניטיבי של המשתמש מתקרב לטווח בו יעילות התפקוד שלו צפויה להיפגע, המערכת מבצעת שינויים, כגון שינוי בהקצאת המשימות (העברת חלק מהמשימות של המשתמש אל משתמש אחר או אל רכיבים אוטומטיים), הפחתת עומס ויזואלי או אודיטורי, משוב מפורש אל המשתמש או מתן טיפול מסוג אחר. מחקרים אשר השוו באותה מערכת מצב סטטי (שאינו אפדטיבי למצב המשתמש) ומצב אדפטיבי מצאו בקרה המשתתפים במצב האדפטיבי ביטחון עצמי גבוה יותר, עומס קוגניטיבי נמוך יותר וביצועים טובים יותר . מחשוב חישתי פסיכופיזיולוגיה נוירוארגונומיה Evan A Byrne, Raja Parasuraman, Psychophysiology and adaptive automation, Biological Psychology 42, 1996-02, עמ' 249–268 doi: 10.1016/0301-0511(95)05161-9 Ewart de Visser, Raja Parasuraman, Adaptive Aiding of Human-Robot Teaming, Journal of Cognitive Engineering and Decision Making 5, 2011-06, עמ' 209–231 doi: 10.1177/1555343411410160 Yotam Sahar, Michael Wagner, Ariel Barel, Shraga Shoval, Stress-Adaptive Training: An Adaptive Psychomotor Training According to Stress Measured by Grip Force, Sensors 22, 2022-11-01, עמ' 8368 doi: 10.3390/s22218368
ניקולאיה וקרויו

ניקולאי ואקארויו (ברומנית: Nicolae Văcăroiu; ‏נולד ב־5 בדצמבר 1943) הוא פוליטיקאי רומני, חבר המפלגה הסוציאל-דמוקרטית שכיהן כראש ממשלת רומניה בשנים 1992–1996 וכנשיא הסנאט של רומניה בשנים 2000–2008. ניקולאיה וקרויו נולד ב-5 בדצמבר 1943 באקרמן בממלכת רומניה. בנובמבר 1992 מונה וקרויו לראש ממשלת רומניה. כהונתו כראש ממשלה החלה בכמה רפורמות כלכליות מוגבלות בתחומי המחירים הפיסקליים, התקציביים, המוניטריים והתעשייתיים, שאפשרו את חידוש הצמיחה הכלכלית של רומניה החל משנת 1993. בין 1993 ל-1996 צמח התוצר מקומי גולמי ב-17.5%, לאחר התכווצות של 24.5% בשנים 1990–1992 מיד לאחר נפילת המשטר הקומוניסטי. לאחר ירידה של 49% בייצור התעשייתי בין 1990 ל-1992, חלה עלייה של 22% בשנים 1993–1996. עם זאת, צמיחה זו לא הייתה בת קיימא, כאשר מפעלים רבים נותרו תחת ניהול חלש של המדינה, וייצרו הרבה במלאי רק כדי לדווח על נתוני הייצור העולים. עם זאת, השקעות זרות כמעט ולא היו קיימות, שכן הממשלה התנגדה לכל הפרטה משמעותית בתעשייה, אם כי באותה תקופה עדיין ניתן היה למכור מפעלים רבים במחירים סבירים. עיכובים אלה גרמו לרומניה להיכנס למיתון בסוף כהונתו של ואקארויו. במקום זאת, בחר ואקארויו בשיטת הפרטה לא יעילה: הפצה של כמה מפעלים לאוכלוסייה הכללית, עם אפשרות להירשם לחברות בבעלות המדינה, אבל בלי לספק כל מידע אמיתי ורלוונטי על המצב הכלכלי של אותם מפעלים. בסוף כהונתו, מצבם של רוב החברות הממשלתיות היה הרה אסון ורומניה התקרבה לפשיטת רגל. מבחינה בינלאומית, באשר לסיכויי ההצטרפות לאיחוד האירופי, נחתם ב-1 בפברואר 1993 הסכם בין רומניה לקהילה האירופית, שנכנס לתוקף ב-1 בפברואר 1995. כמו כן, הגישה רומניה תחת וקרויו בקשה ראשונה לחברות בנאט"ו. בכל הנוגע ליחסים עם שכנים, הסדר ההסכמים הבילטרליים התעכב. מכיוון שיוגוסלביה הייתה תחת אמברגו בינלאומי בגלל פעולותיה בקרואטיה ובבוסניה, היחסים עמה הוקפאו. מולדובה ואוקראינה האשימו את רומניה באירדנטה, בין היתר משום שהקואליציה שתמכה בממשלתו של ואקארויו כללה כוחות לאומניים ושמרניים-קומוניסטיים (מפלגת האיחוד הלאומי הרומנית, מפלגת רומניה מארה ומפלגת העבודה הסוציאליסטית) ומשום שהיא התעקשה שההסכמים הדו-צדדיים מתייחסים להסכם ריבנטרופ-מולוטוב מ-1939, שכלל הוביל להפסדים טריטוריאליים של רומניה לברית המועצות, שממנה ירשו אוקראינה ומולדובה את גבולותיהן (מתחים אלה פחתו לאחר ביקוריהם של ואקארויו ואוליביו גרמן בקישינב ובקייב במחצית הראשונה של 1995). הונגריה, מצדה, ניהלה משא ומתן על הסכם בסיסי, אך רומניה סירבה לקבל את הכללתה באמנה זו של התחייבות לציית להמלצה 1201 של מועצת אירופה בנושא מיעוטים. ההסכם עם הונגריה נחתם בספטמבר 1996, ובמאי 1996 ניתן היה לחתום על ההסכם עם יוגוסלביה לאחר הסכם דייטון והסרת האמברגו על מדינה זו. בעקבות השעייתו של הנשיא טראיאן בססקו על ידי הפרלמנט הרומני באפריל 2007, הפך ניקולאי ואקארויו לנשיא הזמני של רומניה לאחר שבית המשפט החוקתי של רומניה הכיר בהצבעת הפרלמנט, עד להכרזת תוצאות משאל ההדחה במאי 2007. בתקופת נשיאותו הזמנית היו לווקרויו, על פי חוקת רומניה, כל הסמכויות של נשיא, למעט שלוש מהן: הוא לא יכול היה לפזר את הפרלמנט, הוא לא יכול היה לנאום בפני הפרלמנט או לארגן משאל עם. באוקטובר 2008 נבחר על ידי הפרלמנט לנשיא בית הדין לביקורת. מדיה וקבצים בנושא ניקולאיה וקרויו בוויקישיתוף
EUMETSAT

יומטסאט (European Organisation for the Exploitation of Meteorological Satellites ,EUMETSAT) הוא ארגון אירופאי בין-ממשלתי. הארגון נוסד בשנת 1986 ונכון ל-2023 חברים בו 30 מדינות. מטרת הארגון הוא להקים ולנהל מערכת לווייני מזג אוויר לטובת חברי הארגון. הארגון אחראי על שיגור ותפעול של הלוויינים והעברת מידע ללקוחות. חברי הארגון משלמים דמי חבר בהתאם לתוצר הלאומי. בהתאם לכך התרומה הגדולה ביותר היא של גרמניה. חברי הארגון מקבלים כל המידע ללא תשלום. ארגונים שמשתפים פעולה עם הארגון יכולים לקבל את המידע בהנחה כל 50% ובמצבי קיצון ללא תשלום. הארגון אינו חלק של האיחוד האירופי, אך מרבית חברי הארגון הם חלק של הקהילה. מטה הארגון ממוקם בדרמשטדט. מטאוסאט - הלוויין הראשון שוגר בשנת 1977 על ידי הסוכנות החלל האירופית עוד לפני הקמת הארגון. בהמשך שוגרו לוויינים במימון הארגון. במרוצת השנים פותחו מספר דורות של לווייני הסדרה. שיגורי הדור השלישי החלו בשנת 2022. מטאופ - לוויינים במסלול קוטבי. שיגור הלוויינים החל בשנת 2006. לפני שיגור לוויינים אלו הארגון היה שותף ביחד עם מנהל האוקיינוסים והאטמוספירה הלאומי בשיגור לוויינים למסלול קוטבי במסגרת תוכנית POES שהסתיימה. לווייני "מטאופ" ממשיכים בהעברת הנתונים שהחלה ב-POES. בנוסף לכך על הלוויינים הותקנו מערכות תומכות Cospas-Sarsat. סדרת Jason - סדרת לוויינים משותף לארגון, המרכז הצרפתי הלאומי לחקר החלל, מנהל האוקיינוסים והאטמוספירה הלאומי ונאס"א. הלוויין הראשון שוגר בשנת 2001. לוויין "סנטינל 6" שוגר בשנת 2022 ומתוכננים שיגורים נוספים. חלק מלווייני התוכנית שולבו בתוכנית Earth Observing System של נאס"א. מדיה וקבצים בנושא EUMETSAT בוויקישיתוף אתר האינטרנט הרשמי של EUMETSAT (באנגלית ובצרפתית) EUMETSAT, ברשת החברתית פייסבוק EUMETSAT, ברשת החברתית אקס (טוויטר) EUMETSAT, ברשת החברתית אינסטגרם EUMETSAT, סרטונים בערוץ היוטיוב EUMETSAT, באתר פליקר
יורי באלוייבסקי

יורי ניקולאייביץ' באלוייבסקי (ברוסית: Ю́рий Никола́евич Балуе́вский;‏ נולד ב-9 בינואר 1947) הוא גנרל רוסי בדימוס, שכיהן כראש המטה הכללי הרוסי בין השנים 2004–2008. באלוייבסקי נולד ב-9 בינואר 1947 בעיר טרוסקביץ שבמחוז לבוב במשפחתו של קצין בצבא הקבע. מאוחר יותר עברה המשפחה לעיירה קירילוב שבמחוז וולוגדה. ב-1965 הוא סיים את לימודיו והחל לעבוד כמורה לציור וחינוך גופני בבית ספר תיכון בעיר. ב-1966 הוא התגייס לצבא האדום ולמד בבית ספר לקצינים בלנינגרד. ב-1970 הוא סיים את לימודיו ומונה למפקד מחלקה ביחידת שריון שהייתה חלק מהארמייה ה-28. במאי 1971 מונה למפקד פלוגה באותה היחידה. ב-1972–1974 שירת באגף המבצעים של מטה המחוז הצבאי הבלארוסי. ב-1974–1977 שירת במטה ארמיית המשמר ה-20, אשר הוצבה בגרמניה המזרחית. ב-1977 חזר לברית המועצות לצורך לימודים באקדמיה הצבאית במוסקבה. ב-1980 סיים את לימודיו והצב במחוז הצבאי לנינגרד. ב-1982 החל באלוייבסקי לשרת במטה הכללי של הצבא האדום. הוא שירת במטה הכללי במשך עשור, ולאחר פירוק ברית המועצות המשיך לשרת במטה הכללי של הפדרציה הרוסית. ב-1993 הוא מונה לסגן מפקד הכוחות הרוסיים בעבר-הקווקז. במסגרת תפקיד זה, היה מופקד על הכוחות הרוסיים שהתערבו במלחמת אבחזיה, ועל דיכוי מרד האינגושים בצפון אוסטיה - אלניה. ביוני 1995 מונה לראש מחלקת המבצעים במטה הכללי. ב-19 ביולי 2004 הוא מונה לראש המטה הכללי הרוסי. ב-2005 מונה לחבר בדירקטוריון קונצרן אלמז-אנטיי. בדצמבר 2006 חתם נשיא רוסיה ולדימיר פוטין על צו המאריך את כהונתו בשלוש שנים נוספות. עם זאת, ב-3 ביוני 2008 הוא התפטר ועזב את הצבא. הוא מונה לסגן מזכיר מועצת הביטחון של הפדרציה הרוסית על ידי הנשיא החדש דמיטרי מדבדב. ב-9 בינואר 2012 הוא פוטר מהתפקיד. מדיה וקבצים בנושא יורי באלוייבסקי בוויקישיתוף יורי באלוייבסקי, באתר משרד ההגנה הרוסי
מולדת (שיר של חנן בן ארי)

"מולדת" הוא סינגל של הזמר-יוצר הישראלי חנן בן ארי, השיר יצא לאור ב-16 באוקטובר 2023. השיר יצא בצל אירועי מלחמת חרבות ברזל. השיר נכתב והולחן על ידי חנן בן ארי והופק על ידי תומר בירן. השיר נכתב עוד לפני המלחמה ובוצע בהופעה באפריל, השיר יצא רשמית בצל מלחמת חרבות ברזל, והוא מדבר על המדינה שהייתה לפני המלחמה ועל זאת שהוא רוצה שנקים מחדש לאחר המלחמה. בן ארי הקדיש את השיר למדינה - "לא זאת שהייתה פה עד לפני שבוע, זאת שנקים מחדש כשכל זה יגמר. כשנקום מהתופת, כשנשוב מהקרב". העטיפה עוצבה על ידי איתן כהן והיא כוללת מפה סכמטית המציגה את שטחה הריבוני של מדינת ישראל ואת אזור יהודה ושומרון ורצועת עזה כיחידה אחת. בעיצוב מופיע גם הכיתוב "עם ישראל חי" בצירוף האשטאג. הווידאו קליפ המלא שיצא עבור השיר, נערך על ידי תומר בירן ויהונתן סרור, והועלה לערוץ היוטיוב של חנן בן ארי ב-16 באוקטובר 2023. בתחילת הקליפ ניתן לראות תמונה של אדם בוכה בתוך מפה של ארץ ישראל, ובהמשך הקליפ המפה נעלמת ומתחילים לראות סרטונים של חיילי צה"ל, אנשים שתורמים דם, אנשים שתורמים מזון, אנשים מניחים תפילין, אנשים מדליקים נרות לזכר הנופלים והפגנות תמיכה בישראל. חנן בן ארי - מולדת | Hanan Ben Ari, וידאו קליפ של השיר בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 02:48) השיר מולדת, חנן בן ארי, בשירות הזרמת המוזיקה "ספוטיפיי" מילות השיר "מולדת", באתר שירונט בן שלו, חנן בן ארי, אודיה ואיזי מציגים: מקטסטרופה לפיקציה, באתר הארץ, 28 באוקטובר 2023 חנן בן ארי בשיר חדש ומטלטל: "מולדת, הנביאים חזו לך אחרת, מישהו נרדם במשמרת", באתר חדשות 13, 16 באוקטובר 2023 שיראל דילר, ‏"מולדת". לרגל המצב – שיר חדש לחנן בן ארי, בעיתון מקור ראשון, 16 באוקטובר 2023 שירה נאות, "מישהו נרדם במשמרת": חנן בן ארי בשיר חדש על המלחמה, באתר הארץ, 16 באוקטובר 2023 שיר חדש בצל המלחמה: חנן בן ארי - מולדת, באתר ערוץ 7, 16 באוקטובר 2023 שירה נאות, "מישהו נרדם במשמרת": חנן בן ארי בשיר חדש על המלחמה, באתר הארץ, 16 באוקטובר 2023 המצעד השבועי של מדיה פורסט, באתר web.archive.org, ‏2023-10-22 המצעד הישראלי, באתר גלגלצ, ‏7 בדצמבר 2023 המצעד השבועי: מצעד השירים השבועי, להיטים ישראלים ולועזיים |, באתר היטליסט, ‏30 באוקטובר 2023
טובי דונובן

טובי דונובן (באנגלית: Tobie Donovan; נולד ב-11 ביוני 2002) הוא שחקן ובלוגר אנגלי. הוא ידוע בתפקידו כאייזק הנדרסון בסדרת הטלוויזיה "עוצר נשימה" המשודרת בנטפליקס. דונובן נולד ב-11 ביוני 2002 בעיר באת', אנגליה ולמד בבית ספר ראלף אלן. הוא החל להתעניין במשחק בילדותו ולמד בתיאטרון באקדמיית באת'. במקור התכוון להופיע בתיאטרון לפני המעבר לקולנוע וטלוויזיה. הוא נבחן לסדרה "עוצר נשימה" ששודרה בנטפליקס באמצעות שיחת ליהוק פתוחה. דונובן לוהק לתפקיד אייזק הנדרסון שגילה שהוא א-מיני בעונה השנייה. במהלך הפקת העונה הראשונה, דונובן החזיק ולוג מאחורי הקלעים ביוטיוב. בשנת 2022, קיבל כפתור יוטיוב כסוף לאחר שהגיע ל-100,000 מנויים. חברו קיט קונור (ששיחק לצידו ב"עוצר נשימה") נתן לדונובן מצלמה כדי לעזור לו להמשיך לצלם את הוולוגים. בעונה השנייה של "עוצר נשימה", דמותו חולקת סצנות רבות עם השחקן בראדלי רישס (שגילם את ג'יימס מק'יואן בסדרה). בין צילומי העונה הראשונה לשנייה של "עוצר נשימה", דונובן שיחק ב-"Paper Cut" בתיאטרון הפארק. טובי דונובן, ברשת החברתית אקס (טוויטר) טובי דונובן, ברשת החברתית אינסטגרם טובי דונובן, ברשת החברתית טיקטוק טובי דונובן, סרטונים בערוץ היוטיוב טובי דונובן, במסד הנתונים הקולנועיים IMDb (באנגלית) טובי דונובן, באתר Rotten Tomatoes (באנגלית) "Tobie Donovan". TresA (באנגלית). 2022-07-05. נבדק ב-2023-08-13. "RAS Alumni lands his first professional acting part". Ralph Allen School. 21 במאי 2021. נבדק ב-23 באוגוסט 2023. {{cite web}}: (עזרה) "Tobie Donovan Talks Heartstopper Season 2". Wonderland (באנגלית בריטית). 2023-08-07. נבדק ב-2023-08-12. Iftikhar, Asyia (2023-08-05). "How Heartstopper breaks boundaries with Isaac's asexuality storyline". PinkNews (באנגלית אמריקאית). נבדק ב-2023-08-13. "Interview: Tobie Donovan on Playing Isaac in Netflix's Heartsopper & His Popular Vlog". Popternative. 16 ביוני 2022. נבדק ב-2023-08-12. {{cite web}}: (עזרה) Cramer, Jude (13 ביולי 2022). "Heartstopper's Tobie Donovan On Creating His Beloved Behind-The-Scenes Vlogs". INTO. {{cite web}}: (עזרה) James, Alastair (2023-08-11). "Heartstopper's Tobie Donovan 'was not ready' for Bradley Riches to cry in one scene". Attitude (באנגלית בריטית). נבדק ב-2023-08-13.
ריאה נורווד

ריאה מרגרט נורווד (באנגלית: Rhea Margaret Norwood; נולדה ב-3 ביוני 2001) היא שחקנית אנגלייה. ידועה בתפקידה כאימוג'ן היני בסדרת הטלוויזיה "עוצר נשימה" (2022–הווה) המשודרת בנטפליקס. היא הופיעה גם בסרט "Consent"‏ (2023) בערוץ 4. נורווד נולדה ב-3 ביוני 2001 בקינגסטון. נורווד סיימה את לימודיה בבית הספר לתיאטרון בריסטול אולד ויק בשנת 2022 עם תואר ראשון במשחק מקצועי. בשנת 2022, נוורוד אובחנה כחולת סוכרת מסוג 1. בשנת 2022, נורווד נבחנה בשיחת ליהוק פתוחה לסדרת הנוער של נטפליקס, "עוצר נשימה" ולוהקה לתפקיד אימוג'ן היני. בשנת 2023, נורווד גילמה את אליס בסדרת הדרמה "Consent" ששודרה בערוץ 4. ריאה נורווד, ברשת החברתית אקס (טוויטר) ריאה נורווד, ברשת החברתית אינסטגרם ריאה נורווד, במסד הנתונים הקולנועיים IMDb (באנגלית) "Netflix Rounds Out Cast For 'Heartstopper'". 26 באפריל 2021. נבדק ב-21 במאי 2023. {{cite web}}: (עזרה) Jones, Ellen E. (7 בפברואר 2023). "Consent review – a horribly timeless tale of male sexual violence". The Guardian. נבדק ב-21 במאי 2023. {{cite news}}: (עזרה) "Rhea Norwood". נבדק ב-22 במאי 2023. {{cite web}}: (עזרה) "Rhea Norwood announces Type 1 diabetes diagnosis'". 14 בנובמבר 2022. נבדק ב-21 במאי 2023. {{cite web}}: (עזרה) "Rhea Norwood reveals which character she originally auditioned for in Heartstopper on Netflix". YouTube. נבדק ב-22 במאי 2023. {{cite web}}: (עזרה) "Meet the cast of Consent, Channel 4's bold new factual drama". נבדק ב-22 במאי 2023. {{cite web}}: (עזרה) "Kill Them With Kindness (Short 2022)". IMDb. נבדק ב-22 במאי 2023. {{cite web}}: (עזרה) "'Meet Rhea Norwood who plays Violet!". 6 בדצמבר 2022. נבדק ב-21 במאי 2023. {{cite web}}: (עזרה)
ניקולאי מקארוב

ניקולאי יגורוביץ' מקארוב (ברוסית: Никола́й Его́рович Мака́ров;‏ נולד ב-7 באוקטובר 1949) הוא גנרל רוסי שכיהן כראש המטה הכללי הרוסי בין השנים 2008–2012. מקארוב נולד ב-7 באוקטובר 1949 בכפר גלבובו-גורודיצ'ה שבמחוז ריאזאן. ב-1950 עברה המשפחה למוסקבה. ב-1967 הוא התגייס לצבא האדום. הוא למד בבית ספר לקצינים עד 1971, ואז הוצב בגרמניה המזרחית כמפקד כיתה ברגימנט המשמר הממונע ה-68. במאי 1974 הוא מונה למפקד פלוגה, ובספטמבר 1975 למפקד גדוד. בין 1976-1979 הוא למד באקדמיה הצבאית "פרונזה". בנובמבר 1980 הוא מונה למפקד רגימנט המשמר הממונע ה-68. בדצמבר 1981 מונה לסגן מפקד הדיוויזיה הממונעת של המשמר. בהמשך שנות ה-80 מונה למפקד הדיוויזיה הממונעת ה-52, ואז למפקד הדיוויזיה הממונעת ה-198. בין 1991–1993 הוא למד באקדמיה הצבאית של המטה הכללי. לאחר מכן מונה למפקד הכוחות הרוסיים בטג'יקיסטן, וסייע לכוחות הממשלה בניצחונם במלחמת האזרחים. בדצמבר 1993 מונה לסגן מפקד ארמיית המשמר ה-11. במרץ 1996 הוא מונה למפקד ארמיית הטנקים ה-2 של המשמר. בינואר 1998 הוא מונה למפקד חיל המצב בקלינינגרד. בספטמבר 1999 הוא מונה לסגן מפקד המחוז הצבאי מוסקבה. באפריל 2001 הוא מונה למפקד הזמני של המחוז. ב-9 במאי של אותה שנה הוא הוביל את המצעד הצבאי לכבוד יום הניצחון. בדצמבר 2002 הוא מונה למפקד המחוז הצבאי הסיבירי. באפריל 2007 הוא מונה למפקד חיל החימוש. ב-3 ביוני 2008 הוא מונה לראש המטה הכללי. הוא הוביל את הצבא הרוסי במהלך מלחמת גאורגיה-רוסיה. על כך הוענק לו עיטור גיבור הפדרציה הרוסית. בתקופת כהונתו כרמטכ"ל, הוביל מקארוב צעדים שנועדו להפוך את הצבא הרוסי לקטן יותר ומקצועי יותר. שירות החובה צומצם ושכר החיילים הועלה. עם זאת, בנובמבר 2012 סר חינו בעיני נשיא רוסיה ולדימיר פוטין ושר ההגנה סרגיי שויגו. הוא פוטר מתפקיד הרמטכ"ל, ובו זמנית סולק ממועצת הביטחון של הפדרציה הרוסית. מדיה וקבצים בנושא ניקולאי מקארוב בוויקישיתוף ניקולאי מקארוב באתר משרד ההגנה הרוסי ניקולאי מקארוב באתר "גיבורי הארץ"
אלי כהן (מנכ"ל)

אלי כהן (נולד ב-21 ביולי 1964, י״ב באב ה'תשכ״ד) הוא המנכ"ל של שירותי בריאות כללית. אלי כהן נולד וגדל בקריית חיים. להוריו אהרון ורוזה כהן. למד בבית הספר תיכון עירוני מקיף קריית חיים. בשנת 1982 התגייס לצה"ל ושירת בחיל השריון כטנקיסט. לאחר שסיים קורס קצינים בהצטיינות, היה מדריך בקורס קציני תחזוקה. השתחרר בדרגת רב-סרן. כהן הוא בוגר תואר ראשון בכלכלה במסלול חשבונאות באוניברסיטת חיפה, תואר שני בניהול מערכות בריאות מאוניברסיטת בן-גוריון בנגב ובוגר תוכנית 18WSL של אוניברסיטת הרווארד המיועדת למנהלים בכירים בשירות הציבורי באמצעות קרן וקסנר. בשנת 1990 עשה התמחות בראיית חשבון ובסיומה קיבל רישיון רואה חשבון. כהן נשוי ואב לשלושה, מתגורר בקריית חיים. בשנת 1990 החל לעבוד כמפקח שומה בכיר בחולית מפעלים גדולים בפקיד שומה חיפה. בשנת 1994 החל לעבוד בתפקיד החשב בחברת דור אלון אנרגיה והיה מנהל מחלקת הכספים של החברה. בשנת 1997 החל לעבוד בכללית בתחילה כמנהל כספים במחוז צפון ולאחר מכן כיהן בתפקידים בכירים שונים עד שמונה למנכ"ל בשנת 2023. בין התפקידים: ראש אגף חשבונאות ושכר, מנכ"ל מחוז צפון, סמנכ"ל, ראש חטיבת הכספים ומנהל סיכונים ראשי, מנהל מרחב חיפה וגליל מערבי, מנכ"ל מכון מור (חברת בת של כללית) ועוד. אבי יופה, "60% מהרופאים בישראל מוכשרים בחו"ל — וזה לא מספיק", באתר הארץ, 6 בדצמבר 2022 דוד רוזנטל‏, רו"ח אלי כהן ישמש מ"מ מנכ"ל כללית, באתר וואלה, 13 ביולי 2021 קופת החולים כללית בשינוי דרמטי: זה המנכ"ל החדש שמונה, באתר אייס, 22 בינואר 2023
Angry Birds Go!

!Angry Birds Go היה משחק מרוצי קארטינג והמשחק השמיני בסדרת משחקי אנגרי בירדס. המשחק פותח במשותף על ידי Rovio Entertainment ו-Exient Entertainment, והוא שוחרר ב-15 בנובמבר 2013. מסלולי המשחק ממוקמים באי החזירים בתלת-ממד. המשחק גם הציג מכוניות שניתנים לשדרוג וכוחות ייחודיים לכל דמות. החל מאוקטובר 2015, !Angry Birds Go הורד למעלה מ-100 מיליון פעמים. המשחק הפסיק לקבל עדכונים גדולים מ-Rovio ב-2018, והוסר מ-App Store ו-Google Play ב-2019. ב-!Angry Birds Go, השחקנים יכלו לבחור איך הם רוצים להזיז את המכונית שלהם. אם שחקן בוחר ב"הטיה", עליהם להטות את המכשיר לכיוון שאליו הם רוצים שהמכונית תנוע. אם השחקן בוחר ב"מגע", השחקנים חייבים להקיש על החלק השמאלי או הימני של המסך כדי להזיז את המכונית שמאלה או ימינה בהתאמה. כדי להתחיל את המרוץ, עליהם למשוך את הקארט לאחור מקלע גדול, ואז לשחרר כאשר ה-"GO!" מופיע טקסט. אם שחקנים משחררים אותו מוקדם, כל שאר היריבים ישוגרו מוקדם, אבל הקארט של השחקן יסתובב ויאט אותו. שחקנים יכולים לאסוף מטבעות, הדומים לאדום, הדמות הראשונה שניתן לשחק בהם, תוך כדי מרוץ. שחקנים יכולים גם להשתמש בכוח המיוחד של דמות, בהתאם לציפור או לחזיר שהם בחרו למרוץ. אבל במקום לאסוף אותו על המסלול, הם נטענים, וניתנים לשימוש חוזר במירוץ אחר שלוש אבני חן. למרוצים, לעומת זאת, אין הקפות כלשהן, וכאשר מסתיימים עם המירוץ יחידת אנרגיה אחת, שהוצגה במקור כקאפקייקס, אובדת ולאט לאט מוחזרת עם הזמן. כאשר שחקנים אינם מרוצים, הם עשויים להשתמש במטבעות שנאספו כדי לשדרג את הקארט שלהם. תכונה זו חיונית להתקדמות עבור סוגי מרוץ מסוימים, ניתן לחזור רק אם ה-CC או "Cake Capacity" של קארט גבוהים מספיק, אשר ניתן להגדיל על ידי שדרוג. שחקנים יכולים גם להחליף דמויות כשהם לא מרוצים, שכן לכל דמות יש כוח מיוחד משלה, שיכול לעזור מאוד לשחקנים בסוגי מרוץ מסוימים, והכי חשוב אם לרוכב הנבחר אין אנרגיה. אבני חן הן מטבע במשחק שנרכש בכסף אמיתי או שנרכש באיטיות על ידי מרוצים מתחרים. זה עשוי לשמש לרכישת קרטינגים נוספים. אתר האינטרנט הרשמי של Angry Birds Go! Angry Birds Go!, במסד הנתונים הקולנועיים IMDb (באנגלית)